CONVOCATÒRIA DE MOBILITAT PER A ESTADES DOCENTS DURANT EL CURS 2024-25: MOBILITATS DE CURTA DURACIÓ I MOBILITATS CHAIR PROGRAMME EMMARCADES EN L'ALIANÇA TRANSFORM4EUROPE - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/51926)
  + [Valencià](/va/acuerdo/51193)






Selector de idioma

Leer

* [Español](/es/acuerdo/51550)
* [Valencià](/va/acuerdo/51558)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT PER A ESTADES DOCENTS DURANT EL CURS 2024-25: MOBILITATS DE CURTA DURACIÓ I MOBILITATS CHAIR PROGRAMME EMMARCADES EN L'ALIANÇA TRANSFORM4EUROPE[Butlletí Oficial Universitat d'Alacant](/ca/Publicacion)
==================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT PER A ESTADES DOCENTS DURANT EL CURS 2024-25: MOBILITATS DE CURTA DURACIÓ I MOBILITATS CHAIR PROGRAMME EMMARCADES EN L'ALIANÇA TRANSFORM4EUROPE

Data d'aprovació
:   30/05/2024

Data de publicació
:   31/05/2024

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)
* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/51677)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/51996)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/51671)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT PER A ESTADES DOCENTS DURANT EL CURS 2024-25: MOBILITATS DE CURTA DURACIÓ I MOBILITATS CHAIR PROGRAMME EMMARCADES EN L'ALIANÇA TRANSFORM4EUROPE&url=https://www.boua.ua.es/va/acuerdo/51515)

**Títol:** CONVOCATÒRIA DE MOBILITAT PER A ESTADES DOCENTS DURANT EL CURS 2024-25: MOBILITATS DE CURTA DURACIÓ I MOBILITATS CHAIR PROGRAMME EMMARCADES EN L'ALIANÇA TRANSFORM4EUROPE

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 30 de maig de 2024

CONVOCATÒRIA DE MOBILITAT PER A ESTADES DOCENTS DURANT EL CURS 2024-25: MOBILITATS DE CURTA DURACIÓ I MOBILITATS CHAIR PROGRAMME EMMARCADES EN L'ALIANÇA TRANSFORM4EUROPE

1.   Objecte de la convocatòria

Amb la finalitat d'incentivar la participació del professorat de la Universitat d'Alacant / Universidad de Alicante (d'ara endavant, UA) en activitats de mobilitat, el Vicerectorat de Relacions Internacionals i Cooperació per al Desenvolupament convoca, en règim de concurrència competitiva, l'assignació de places i concessió d'ajudes econòmiques per a impartir docència en institucions d'educació superior estrangeres, a l'empara del programa de mobilitat internacional Erasmus+ KA1, durant el curs acadèmic 2024-25.

Les institucions d'educació superior estrangeres es poden trobar en l'àmbit europeu o en l'àmbit internacional.

Dins de l'àmbit europeu estan incloses les institucions que formen l'Aliança Transform4Europe, de la qual la Universitat d'Alacant forma part, en el marc de la Iniciativa Universitats Europees de la Comissió Europea:

·    Saarland University (Alemanya)

·    Estonian Academy of Arts (Estònia)

·    Universidade Católica Portuguesa (Portugal)

·    University of Primorska (Eslovènia)

·    Jean Monnet University (França)

·    University of Silesia in Katowice (Polònia)

·    Sofia University St. Kliment Ohridski (Bulgària)

·    University of Trieste (Itàlia)

·    Vytautas Magnus University in Kaunas (Lituània)

Les mobilitats denominades Chair Programme Transform4Europe entre els socis de l'aliança tenen l'ambiciós objectiu de forjar una nova mena de col·laboració interuniversitària i contribuir al desenvolupament de l'Espai Europeu d'Educació a través de les àrees prioritàries:

- Transformació digital i regions intel·ligents

- Transformació ambiental i sostenibilitat

- Transformació social, creació de comunitats i inclusió

D'altra banda, l'àmbit internacional de la present convocatòria el conformen les institucions d'educació superior de fora d'Europa amb les quals la UA manté convenis d'intercanvi estudiantil del Programa de Mobilitat Global, així com col·laboracions de cooperació Erasmus+ KA171.

El vicerectorat de la UA que promou la mobilitat tant en l'àmbit europeu com en l'àmbit internacional s'ha fixat l'ambiciós objectiu de forjar un nou tipus de col·laboració transnacional d'institucions d'educació superior, facilitant el camí cap a les universitats del futur.

L'objecte de les mobilitats és impartir docència en les institucions d'educació superior oferides. La docència impartida haurà de formar part integrant d'un programa d'estudis que permeta obtenir un títol oficial de grau o postgrau en la institució d'acollida i haurà de reflectir-se en un Acord de mobilitat per a docència (Mobility agreement) estipulat prèviament entre totes dues institucions. Així mateix, la docència haurà de tenir lloc durant els períodes lectius corresponents.

D'altra banda, en una relació d'intercanvi recíproc, la UA té la possibilitat de rebre el professorat de la institució amfitriona per a impartir docència en la UA, amb el propòsit de l'harmonització progressiva dels seus plans d'estudis i mètodes docents.

Els objectius generals són:

-       Ampliar les possibilitats de desenvolupament personal i professional del professorat de la UA.

-       Internacionalitzar el contingut dels estudis que ofereix la universitat a través de l'efecte multiplicador que exercirà l'experiència internacional del professorat.

-       Oferir al professorat que no participa en el programa de mobilitat la possibilitat de beneficiar-se del coneixement i l'experiència docent d'altres països en la UA.

-       Fomentar l'intercanvi de coneixements tècnics i experiències sobre mètodes psicopedagògics.

-       Reforçar els vincles entre les institucions d'educació superior amb les quals es mantenen acords bilaterals.

2.   Requisits de les persones beneficiàries

Podrà obtenir la condició de beneficiari i sol·licitar aquesta ajuda el professorat que complisca els requisits següents:

1. Formar part de la nòmina de la UA.

2. Per a les places en el marc del T4EU, a més, caldrà sari complir el requisit següent: estar en possessió del grau de doctor.

3. Tots els requisits anteriors s'han de complir tant en el moment de la sol·licitud, com durant el període de realització de la mobilitat per a docència.

3.   Idiomes

Es recomana tenir un coneixement de l'idioma propi de la universitat receptora o d'anglès corresponent al nivell B2 segons el Marc europeu comú de referència per a les llengües (MECR). No obstant això, cada institució d'acollida pot indicar un nivell diferent.

4.   Nombre de beques

Es convoquen aquestes ajudes de mobilitat per a docència:

-    100 ajudes en l'àmbit europeu

-    60 ajudes en l'àmbit internacional

En el cas de sol·licitar únicament mobilitats de curta duració (en aquesta convocatòria), es concediran un màxim de dues mobilitats per sol·licitant.

En el cas de sol·licitar tant mobilitats de curta duració, com de llarga duració (en la convocatòria corresponent), serà compatible la realització d'una mobilitat de curta duració amb una de llarga duració. En aquest últim cas, s'hauran de presentar per a institucions diferents.

5.   Finançament

La duració màxima finançada serà de 5 dies de docència presencial, a la qual se sumaran fins a dos dies per viatge.

En el cas de les places Chair Programme, la duració màxima serà de 14 dies de docència presencial, a la qual se sumaran fins a dos dies per viatge.

Els dies concrets en els quals es realitzarà l'activitat es faran constar tant en l'Acord de mobilitat per a docència com en el certificat d'estada, i aquests seran els que s'utilitzaran per al càlcul de la quantia que es percebrà.

Les activitats de mobilitat per a docència Erasmus+ estan cofinançades per la Comissió Europea, a través del Servei Espanyol per a la Internacionalització de l'Educació (SEPIE).

L'ajuda té per objecte contribuir a cobrir les despeses de viatge i subsistència de la mobilitat per a impartir docència en el país d'acollida. No es podran utilitzar aquestes ajudes per a cobrir partides de despeses ja finançades amb altres fons, o per a realitzar activitats docents o investigadores vinculades a altres programes pels quals es perceba qualsevol altra beca, ajuda, sou o salari.

El personal rebrà l'ajuda esmentada com a contribució a les seues despeses de viatge i subsistència seguint aquests criteris:

5.1.       Viatge (anada i tornada): Contribució a les despeses de viatge basat en la distància entre el campus de la UA i el lloc en el qual es desenvolupe l'activitat corresponent, segons la quantitat que s'indica a continuació:

-     Entre 500 i 1.999 km                                           309 €

-     Entre 2.000 i 2.999 km                                        395 €

-     Entre 3.000 i 3.999 km                                        580 €

-     Entre 4.000 i 7.999 km                                    1.188 €

-     8.000 km o més                                                1.735 €

Per a calcular la distància en quilòmetres des del lloc de treball fins a la ciutat de destinació, s'utilitzarà la calculadora de distàncies proposada per la Comissió Europea, que es podrà trobar en aquest enllaç:

<https://erasmus-plus.ec.europa.eu/resources-and-tools/distance-calculator>

5.2.       Subsistència: costos relacionats directament amb l'estada dels participants durant l'activitat. Les quantitats diàries dependran del país de destinació (en funció del grup indicat):

5.2.1.   Àmbit europeu:

- Grup A: 160 € (Alemanya, Àustria, Bèlgica, Dinamarca, Finlàndia, França, Irlanda, Islàndia, Itàlia, Liechtenstein, Luxemburg, Noruega, Països Baixos, el Regne Unit i Suècia).

- Grup B: 143,16 € (Eslovàquia, Eslovènia, Estònia, Grècia, Letònia, Malta, Portugal, Txèquia i Xipre).

- Grup C: 124,63 € (Bulgària, Croàcia, Hongria, Lituània, Macedònia del Nord, Polònia, Romania, Sèrbia i Turquia).

5.2.2.   Àmbit internacional:

- Grup D: 190 € (Algèria, l'Argentina, Austràlia, l'Azerbaidjan, Bolívia, el Brasil, el Canadà, Colòmbia, Corea del Sud, Costa Rica, Cuba, El Salvador, els Estats Units, l'Equador, Geòrgia, Hong Kong, el Japó, Jordània, el Kazakhstan, Kenya, Líban, Malàisia, el Marroc, Mèxic, Nova Zelanda, Panamà, Paraguai, el Perú, República Dominicana, Ruanda, Seychelles, Taiwan, Tailàndia, Tanzània, l'Uruguai, Uzbekistan, Vietnam, Xile i la Xina).

6.     Duració de l'activitat docent

6.1.       Per a les mobilitats en l'àmbit europeu, la duració de l'activitat docent serà la següent, segons la institució de destinació:

-       destinacions de l'Aliança per a mobilitats Chair Programme Transform for Europe: de 2 a 14 dies.

-       destinacions del Regne Unit: 5 dies

-       resta de destinacions de l'àmbit europeu: de 2 a 5 dies

6.2.       Per a les mobilitats en l'àmbit internacional, fora d'Europa: 5 dies.

6.3.       En tots els casos, les activitats docents han de comprendre un mínim de 8 hores lectives, o de 4 hores lectives més 4 hores d'activitat de capacitació en habilitats pedagògiques i de disseny curricular.

6.4.       Les activitats hauran de ser certificades degudament per la institució receptora.

6.5.       Els dies en què tinga lloc el viatge no es comptabilitzaran a l'efecte de dies d'activitat sempre que:

- En el viatge d'anada - l'arribada a destinació siga posterior a les 14 hores.

- En el viatge de tornada - l'eixida de destinació siga anterior a les 12 hores.

6.6.       La docència haurà de tenir lloc durant els períodes corresponents lectius i l'estada s'ha de supeditar al període negociat per endavant amb la institució sòcia. En qualsevol cas, la data límit de realització de l'activitat acaba el 31 d'agost de 2025.

7.    Destinacions

Les destinacions disponibles es poden trobar en la pàgina web següent:

[https://cvnet.cpd.ua.es/convenios\_movilidadnet/acuerdodepto/departamentoxprograma?tipcodnum=1](https://cvnet.cpd.ua.es/convenios_movilidadNET/AcuerdoDepto/DepartamentoxPrograma?tipCodnum=1)

En aquesta pàgina web es poden trobar tant les destinacions de l'àmbit europeu com les destinacions de l'àmbit internacional, fora d'Europa.

No es podrà repetir com a destinació una mateixa institució en el mateix curs acadèmic.

8.    Termini i procediment de presentació de sol·licituds

8.1. Termini de presentació

El termini per a sol·licitar l'ajuda estarà obert del 3 al 28 de juny de 2024 a les 23.59 h.

8.2. Procediment de presentació

El procediment de sol·licitud consta dels passos següents:

1.    Emplenament del formulari de sol·licitud a través de l'UACloud Campus Virtual. La sol·licitud està disponible en CV Altres Serveis, carpeta Gestió docent, subapartat Mobilitat. El professorat podrà indicar fins a 2 destinacions, per ordre de preferència.

2.    Obtenció de la proposta de l'Acord de mobilitat per a docència (Mobility agreement), en què es reflectiran les dates i les classes a impartir i activitats de capacitació en habilitats pedagògiques i de disseny curricular, si escau, en la institució de destinació, després d'haver-ho consultat amb aquesta. Si la proposta no estiguera signada per la institució de destinació, caldrà afegir la carta o e-mail d'invitació.

Els documents es poden trobar en la pàgina web següent:

<https://sri.ua.es/va/movilidad/sta/estades-docents-erasmus-i-internacionalitzacio.html>

La documentació es presentarà, dins del període de sol·licitud, a través d'e-Administració d'UACloud, per instància genèrica, dirigida al Servei de Relacions Internacionals - Mobilitat PDI/PTGAS, amb indicació de les dades d'aquesta convocatòria.

9.    Criteris d'adjudicació

La selecció de places es resoldrà d'acord amb la valoració dels mèrits acreditats per cada docent atenent el barem que es detalla en [l'annex](/Acuerdos/DescargarAnexoxId?idanexo=971152&idacuerdo=51950&idioma=es).

Els punts del barem s'assignaran segons la informació disponible en el Servei de Relacions Internacionals - Mobilitat PDI/PTGAS (en relació amb els punts A, B, D, E, F i G, coordinació acadèmica Erasmus, mobilitats anteriors, nova destinació, col·laboració en l'elaboració del projecte, adequació de l'àrea d'estudis i renúncies, respectivament); i facilitada pel departament corresponent (en relació amb el punt C, docència impartida en anglès).

Per a garantir la participació del nombre més alt possible de docents, l'assignació de places es farà de la manera següent, seguint l'ordre de major a menor puntuació obtinguda per cada sol·licitant:

1. Assignació de la primera mobilitat. S'assignaran en primera ronda els destinacions sol·licitats en primer lloc. Únicament si aquesta opció ja ha sigut ocupada, es podrà assignar la següent.

2. Assignació de la segona mobilitat (en cas de quedar places vacants).

En cas d'empat es donarà preferència al professorat que haja realitzat menys mobilitats. Si el nombre de mobilitats resulta ser el mateix, es donarà preferència al qual estiga més temps en nòmina de la UA. En cas de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra W d'acord amb el resultat del sorteig a què es refereix el Reglament general d'ingrés del personal al Servei de l'Administració de l'Estat, publicat en el BOE del 29 de juliol de 2023.

El professorat que quede en llista de reserva i així ho comunique, podrà optar per realitzar l'estada docent sense ajuda econòmica, sempre que la plaça estiga disponible, ja que es preveu l'existència de personal docent sense beca, el qual haurà de complir els mateixos requisits que el personal amb beca i es beneficiarà dels mateixos avantatges, però no rebrà cap ajuda a la mobilitat.

Com en altres accions de mobilitat, l'acceptació definitiva correspon a la institució de destinació.

10.    Borsa de sol·licitants

En finalitzar el termini de sol·licituds s'activaran formularis d'inscripció (un per a cada tipus d'ajuda) des de l'1 d'octubre de 2024 fins al 31 de maig de 2025. Les inscripcions rebudes mes a mes seran incloses en una borsa de sol·licitants per a cobrir les possibles vacants que es puguen produir una vegada exhaurida la llista de reserva.

La sol·licitud s'haurà de presentar en la borsa amb 60 dies d'antelació a la mobilitat per a garantir la concessió de l'ajuda amb caràcter previ a la mobilitat. En el cas que es presente amb menys antelació, es podrà admetre la sol·licitud sempre que hi haja prou temps per a incloure-la en la resolució abans de realitzar la mobilitat.

La borsa es configurarà de la manera següent:

-       Prioritat 1: sol·licituds de les persones que participen per primera vegada en el programa.

-       Prioritat 2: sol·licituds de les persones que van obtenir ajuda del mateix tipus en cursos acadèmics anteriors, però no en 2024-25.

-       Prioritat 3: sol·licituds de les persones que hagen obtingut una ajuda de diferent tipus en aquesta convocatòria.

-       Prioritat 4: sol·licituds de les persones que hagen obtingut una ajuda del mateix tipus en aquesta convocatòria.

Les sol·licituds amb la mateixa prioritat s'ordenaran d'acord amb el barem esmentat en l'apartat 9.

L'adjudicació de places de les sol·licituds rebudes en la borsa es publicarà mes a mes en la web del Servei de Relacions Internacionals. Les mobilitats no es podran dur a terme fins que les corresponents resolucions d'adjudicació estiguen publicades.

El procediment de resolució de borsa de sol·licitants seguirà aquestes normes:

·        Les resolucions provisionals i definitives d'adjudicació d'ajudes de les sol·licituds presentades a través de la borsa durant un mes natural es publicaran durant el mes següent tenint en compte el següent:

o   Es publicaran dues resolucions, una de provisional i una de definitiva.

o   No es podrà realitzar la mobilitat fins que es publique la resolució definitiva.

o   Amb la resolució provisional s'obrirà un termini de 5 dies hàbils per a formular al·legacions a aquesta resolució.

11.Renúncia i substitucions

En cas de renúncia, caldrà presentar-la per escrit, utilitzant la instància genèrica a través d'eAdministració d'UACloud, adreçada al Servei de Relacions Internacionals - Mobilitat PDI/PTGAS.

Les renúncies no penalitzaran mentre siguen presentades en el termini establit en la resolució provisional.

Si les renúncies es produeixen fora de termini, la penalització s'aplicarà, segons el barem, en la pròxima sol·licitud que faça.

Es considerarà que renuncien fora de termini les persones que no lliuren la documentació relativa a la mobilitat en les condicions i terminis previstos.

En cas de renúncia, es podrà adjudicar la mobilitat, si escau, als integrants de la llista de reserva o, una vegada exhaurida aquesta borsa, als integrants de la borsa de sol·licitants.

12.    Òrgan gestor i comissió de valoració

12.1.    Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència és la Unitat de Mobilitat de PDI/PTGAS del servei esmentat, contacte: [gzijxlmmycnhs@wi.jw](mailto:sigtujomdcelx@ct.mf)

Quan la sol·licitud no reunisca els requisits o no s'hi adjunte la documentació que siga exigible es notificarà a la persona sol·licitant la causa que impedeix la continuació del procediment, i se la requerirà perquè, de conformitat amb la legislació de procediment administratiu comú, esmene la falta o adjunte els documents preceptius amb indicació que si així no ho fa es considerarà que desisteix de la seua petició, amb resolució prèvia que haurà de ser dictada en els termes previstos legalment.

La persona beneficiària serà responsable dels contactes amb la institució sòcia, de l'organització del programa d'ensenyament, de la gestió de la documentació, del transport, de l'allotjament, de l'assegurança d'assistència sanitària i de qualsevol altre tràmit necessari per a la seua estada docent.

12.2.    Comissió de valoració

La comissió encarregada de la valoració de les sol·licituds, la comissió de valoració, realitzarà l'examen i l'avaluació de les sol·licituds presentades, així com la consegüent proposta de concessió i denegació de les ajudes. La comissió es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

La comissió tindrà aquesta composició:

Presidència:

-       Vicerectora de Relacions Internacionals i Cooperació per al Desenvolupament

Secretaria:

-       Gestor en cap de Mobilitat PDI i PTGAS

Vocals:

-       Director del Secretariat de Mobilitat (responsable Coordinació Institucional Erasmus+)

-       Directora del Servei de Relacions Internacionals

-       Subdirectora de Gestió de Projectes de Mobilitat

Els membres de la comissió de valoració signaran el document d'absència de conflicte d'interessos (DACI).

13.    Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de Règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web:

<https://sri.ua.es/va/movilidad/sta/estades-docents-erasmus-i-internacionalitzacio.html> , substitueixen la notificació a les persones interessades i produeixen els mateixos efectes. En aquesta mateixa adreça es troba la resta d'informació general referent a la convocatòria i l'accés a tota la normativa i legislació que s'hi esmenta.

En expirar el termini de presentació de sol·licituds, el Servei de Relacions Internacionals - Mobilitat PDI/PTGAS publicarà la relació provisional d'aspirants que han obtingut l'ajuda i, si escau, les sol·licituds excloses provisionalment i els motius d'exclusió.

A partir de l'endemà a la publicació, les persones interessades tindran un termini de 10 dies hàbils per a presentar les al·legacions que consideren pertinents, davant l'òrgan gestor.

Les persones sol·licitants que no esmenen en el termini establit perdran el dret a la seua petició.

En transcórrer aquest termini i una vegada revisades les al·legacions, el Servei de Relacions Internacionals - Mobilitat PDI/PTGAS publicarà la relació definitiva de sol·licitants que han obtingut l'ajuda i, si escau, les sol·licituds excloses de manera definitiva.

Una vegada transcorregut el termini màxim per a resoldre sense que s'haja produït una resolució expressa, les persones interessades entendran desestimades les seues sol·licituds per silenci administratiu.

14.    Marc legal i pressupostari

Les ajudes econòmiques que es reben estan constituïdes per les aportacions dels fons comunitaris europeus del projecte Erasmus+ a través del Servei Espanyol per a la Internacionalització de l'Educació (SEPIE), pertanyent al Ministeri Universitats.

La dotació de les ajudes de caràcter estimatiu per a aquesta convocatòria, corresponent al SEPIE, s'estima en un màxim de 353.900 €.

Els crèdits destinats a aquesta convocatòria s'executaran amb càrrec a les orgàniques 78.73.8X.56.09, 51.00.9I.71.39 i 68.83.6P.58.08 del centre de despesa 5160 del Servei de Relacions Internacionals, assignats des del pressupost del Vicerectorat de Relacions Internacionals i Cooperació per al Desenvolupament de la UA. Segons l'article 167 de la Llei 1/2015, ja esmentada, la concessió està condicionada a l'existència, en el pressupost de l'exercici econòmic 2024, de crèdit adequat i suficient per a aquesta finalitat.

L'assignació de places i la concessió d'ajudes econòmiques es regeix pels principis de la Llei 38/2003, de 17 de novembre, general de subvencions; per les regulacions, requisits i termes establits per les normes de funcionament intern de la UA; i pel que estableix aquesta convocatòria.

Tot allò que aquestes bases de la convocatòria no regulen, es regirà per les disposicions europees per al Programa Erasmus+.

El pagament mitjançant comissió de serveis està regulat per la normativa de la UA publicada en el BOUA del 30 de novembre de 2017 i la seua modificació publicada en el BOUA del 30 de gener de 2018.

15. Obligació i justificació del beneficiari i pagament de les ajudes

15.1.          Obligacions dels beneficiaris.

Els qui siguen seleccionats a l'empara d'aquesta convocatòria resten obligats a:

1.    Complir amb la normativa vigent en matèria de regularització de la seua estada a l'estranger, en general, i inscriure's en el Registre de Viatgers del Ministeri d'Afers exteriors abans de començar la mobilitat.

2.    No rebre cap altre ingrés per a la mateixa activitat.

3.    Estar en servei actiu i efectiu durant el curs acadèmic en què desenvolupe l'estada docent en la universitat d'acollida.

4.    Realitzar totes les activitats estipulades en l'Acord de mobilitat dins dels cursos regulars de la institució de destinació.

5.    Comunicar immediatament al Servei de Relacions Internacionals - Mobilitat del PDI i del PTGAS tot canvi en la sol·licitud inicial (renúncia, calendari, planificació docent, etc.).

6.    Lliurar, en els terminis establits, en el Servei de Relacions Internacionals - Mobilitat del PDI i del PTGAS, la documentació següent emplenada adequadament:

a)    Acord de mobilitat per a docència (signat per la persona beneficiària, per la institució d'origen i la de destinació).

b)    Conveni de subvenció.

c)    Còpia de la concessió de permisos i llicències aprovada pel departament corresponent i pel vicerector d'Ordenació Acadèmica i Professorat.

d)    Certificat d'estada docent (original).

e)    Qüestionari UE.

f)     Memòria final.

g)    Justificants de viatge i allotjament.

7.    Procurar-se la cobertura d'assegurança (a l'efecte de malaltia comuna, accident i repatriació) i les vacunes necessàries, si escau, segons el país de destinació.

8.    Responsabilitzar-se dels tràmits de visat, la cerca i localització d'allotjament i qualsevol altre tràmit necessari per a l'estada en la institució d'acollida.

9.    Acceptar totes les condicions del programa.

A més, són obligacions de les persones beneficiàries l'acceptació i la justificació de l'ajuda, i les següents:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa aplicable.

b)    Sotmetre's a les actuacions, la comprovació, el seguiment i l'avaluació de la unitat gestora i dels òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

L'incompliment d'alguns dels requisits i les obligacions establides en aquesta convocatòria i en la resta de la normativa podrà donar lloc a la revocació total o parcial de l'ajuda i l'obligació de retornar la quantitat corresponent.

15.2.          Justificació de les persones beneficiàries i pagament.

Es tindran en compte exclusivament els costos de viatge, allotjament i manutenció, visat i transports locals corresponents als dies de docència (màxim 5). En cap cas es podran superar els imports establits en la normativa de gestió econòmica de la UA per a aquesta mena de despeses.

Allotjament: s'aportarà factura original d'acord amb les despeses reals ocasionades, tenint en compte que no podran superar les quantitats màximes establides per a allotjament en la normativa de gestió econòmica. Si l'allotjament correspon a més d'una persona s'abonarà únicament la part proporcional corresponent a la persona beneficiària.

La factura haurà d'incloure: nom de la persona beneficiària de l'ajuda, data d'entrada i data d'eixida, nombre de nits, preu per nit i preu total de l'allotjament. Si durant l'estada es resideix en una casa particular, caldrà aportar: justificant del pagament (càrrec en compte o justificant de transferència) i rebut en el qual conste: nom, cognoms i número de document d'identitat o passaport tant de la persona arrendadora com de la persona arrendatària (serà imprescindible adjuntar fotocòpia d'aquests documents), adreça de l'habitatge, dates de l'estada, preu de l'allotjament i signatura de totes dues persones.

Despeses de viatge:

-   Les persones beneficiàries hauran de tractar de contractar el mitjà més econòmic per a viatjar.

-   Si el viatge s'haguera de fer en vehicle propi, per causes justificades i amb petició prèvia per escrit, l'import màxim permès serà l'equivalent a l'import més econòmic, si n'hi haguera, d'altres mitjans de transport amb el límit de 300 euros. Les persones beneficiàries que utilitzen aquest sistema de desplaçament hauran de justificar la utilització d'aquest mitjà de transport mitjançant la presentació de tiquets d'autopista i de proveïments de carburant.

-   No s'autoritza en cap cas indemnització per ús de vehicle de lloguer, excepte informe justificatiu de no existència d'altres mitjans de transport.

-   No es finançaran despeses de cancel·lació ni altres despeses addicionals al marge de les assenyalades en els apartats anteriors.

L'ajuda s'abonarà mitjançant una Comissió de Serveis. Es podrà fer en dos pagaments.

S'estableix un primer pagament anticipat que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a les ajudes, per un import del 70% de la quantia prevista de viatge i subsistència. El segon pagament serà l'import restant corresponent a la liquidació una vegada realitzada l'activitat. És requisit indispensable per a iniciar els tràmits de gestió dels pagaments la presentació de la documentació en els terminis establits. Els documents poden trobar-se en la següent pàgina web:

<https://sri.ua.es/va/movilidad/sta/estades-docents-erasmus-i-internacionalitzacio.html>

Per a la tramitació del pagament inicial s'haurà de presentar almenys un mes abans de l'eixida:

-       Acord de mobilitat per a docència (Mobility agreement) de les classes a impartir aprovat formalment tant per la institució d'origen com per la institució d'acollida.

-       Conveni de subvenció de mobilitat de personal per a docència; es presetarà per duplicat.

Comissió de serveis sense retribució autoritzada. En cas de lliurar-se aquesta documentació en un termini menor, quedarà supeditada la tramitació de la bestreta a la disponibilitat de gestió.

En els casos en els quals corresponga bestreta s'efectuarà la setmana anterior a la mobilitat.

Per a la tramitació de la liquidació i, si escau, de l'ajuda complementària, s'haurà de presentar en el termini de 15 dies després de la realització de l'estada:

-       Certificat d'estada docent (Certificate of attendance) original, sense ratllades ni esmenes, expedit (signat i segellament) per la direcció de departament o de centre de la institució d'acollida, en el qual s'especifiquen les dates de docència i es confirme que s'ha impartit la planificació docent prevista, tenint en compte que la data de la certificació ha de ser igual o posterior a la data de finalització de l'estada docent.

-       Qüestionari UE (EU survey / Participant report) sobre els principals resultats obtinguts. Es tracta d'un formulari en línia facilitat per la Comissió Europea (en finalitzar l'estada, la persona participant rebrà automàticament un e-mail en que se l'informarà del procediment a seguir per a accedir-hi).

-       Justificants originals de les despeses de viatge: factures, rebuts, bitllets de viatge usats, visats, targetes d'embarcament, confirmació electrònica del vol, proves de transferència, etc.

-       Justificants originals de les despeses d'allotjament.

-       Memòria final en què s'explique l'impacte de l'estada docent en la internacionalització de la UA. Es farà a través d'un formulari.

L'incompliment de les bases de la convocatòria, així com l'ocultació de dades, la seua alteració o manipulació podran ser causa de desestimació o anul·lació de l'ajuda i, si escau, de reintegrament de les quantitats percebudes indegudament.

La persona beneficiària és responsable de la tramitació i l'abonament, si escau, de les assegurances de malaltia, accidents i contingències comunes o qualsevol altra que exigisca amb caràcter obligatori la institució receptora.

16.  Assegurança mèdica

És imprescindible estar cobert per una assegurança mèdica durant l'estada al país estranger.

16.1.    Targeta sanitària europea de l'Institut Nacional de la Seguretat Social

Si la persona beneficiària està afiliada al règim general de la Seguretat Social, es pot adreçar a l'INSTITUT NACIONAL DE LA SEGURETAT SOCIAL i obtenir la targeta sanitària europea (TSE). La TSE és el document acreditatiu del dret a rebre les prestacions sanitàries que siguen necessàries, des d'un punt de vista mèdic, durant una estada temporal per motius d'estudis, treball, turisme, etc., en el territori d'un altre estat membre (Alemanya, Àustria, Bèlgica, Bulgària, Croàcia, Dinamarca, Eslovàquia, Eslovènia, Estònia, Finlàndia, França, Grècia, Hongria, Irlanda, Islàndia, Itàlia, Letònia, Liechtenstein, Lituània, Luxemburg, Malta, Noruega, Països Baixos, Polònia, Portugal, el Regne Unit, República Txeca, Romania, Suècia, Suïssa i Xipre).

Per a sol·licitar la TSE o obtenir més informació cal entrar en la pàgina web de la Seguretat Social.

16.2.          Assegurança de viatge

En qualsevol cas, i atesa la importància de disposar d'altres cobertures a més de l'assegurança mèdica bàsica, la UA ha contractat una pòlissa col·lectiva d'assistència en viatge, que inclou, per una duració màxima de 10 dies, assistència sanitària, assegurança d'accidents, responsabilitat civil, repatriació i transport de ferits o malalts, durant l'estada a l'estranger. L'import individual serà abonat per la UA i el certificat li arribarà a l'adreça electrònica de la UA de la persona participant.

17.    Reconeixement

A l'efecte de reconeixement docent en la UA, es comptabilitzarà com a docència impartida en el mateix curs el 50% de les hores impartides en la universitat de destinació fins a un màxim de 10 hores.

18.  Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les dades seran cedides a:

-       La universitat de destinació amb l'objectiu de gestionar el programa de mobilitat.

-       L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

-       Entitats financeres.

-       Ambaixades, consolats d'Espanya a l'estranger.

-       SEPIE i Comissió Europea.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [jpl@oi.av](mailto:gbr@ix.dc).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant, es pot consultar en l'enllaç següent: <https://seuelectronica.ua.es/va/privadesa.html>

19.    Situacions derivades de crisis globals

Tenint en compte que la participació en diferents països es pot veure afectada per crisis globals sobrevingudes que produïsquen inestabilitat que impedisquen la mobilitat (pandèmies, conflictes bèl·lics, etc.), en aquests casos, es recomana no incórrer en despeses fins que la possibilitat de viatjar a destinació estiga confirmada. Per això, és aconsellable no reservar viatges i allotjament fins al mateix moment de fer la mobilitat.

20.  Recursos

Contra aquest convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptatdora partir de l'endemà al de la publicació d'aquest, davant la rectora, de conformitat amb el que es disposa en els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

Alacant, 30 de maig de 2024

P. d. s., vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

Anàlisi
-------

:   **Modificat per:**

    * [Detalle
       MODIFICACIÓ DE LA CONVOCATÒRIA DE MOBILITAT PER A ESTADES DOCENTS DURANT EL CURS 2024-25: MOBILITATS DE CURTA DURACIÓ I MOBILITATS "CHAIR PROGRAMME" EMMARCADES EN L'ALIANÇA TRANSFORM4EUROPE](/va/acuerdo/54618)
      12/11/2024

Documents annexos:
------------------

* [Descargar 51335\_Convocatoria\_STA\_Corta\_Duracion\_2024-2025\_Anexo\_va\_BOUA.pdf](/Acuerdos/DescargarAnexoxId?idanexo=971152&idacuerdo=51334)
* [Descargar 51800\_Convocatoria\_STA\_Corta\_Duracion\_2024-2025\_Anexo\_ca\_BOUA.pdf](/Acuerdos/DescargarAnexoxId?idanexo=971171&idacuerdo=51823)





[Carretera Sant Vicent del Raspeig s/n  
03668 Sant Vicent del Raspeig - Alacant  
 Tel. 52 772 8845 - Fax 94 792 8006](https://www.google.es/maps/@34.075510,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12774&trk=tyah&trkInfo=tarId%5E9165379586517%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)